2021. gada 9. aprīlī Rīkojums Nr. 232

Rīgā (prot. Nr. 32 24. §)

**Par Auces novada pašvaldības nekustamā īpašuma   
"P104 rekultivētā zeme" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Auces novada pašvaldības īpašumā esošo nekustamo īpašumu "P104 rekultivētā zeme" (nekustamā īpašuma kadastra Nr. 4676 002 0126) – zemes vienību (zemes vienības kadastra apzīmējums 4676 002 0115) 0,21 ha platībā, zemes vienību (zemes vienības kadastra apzīmējums 4676 002 0116) 0,12 ha platībā, zemes vienību (zemes vienības kadastra apzīmējums 4676 002 0119) 0,13 ha platībā, zemes vienību (zemes vienības kadastra apzīmējums 4676 002 0120) 0,20 ha platībā, zemes vienību (zemes vienības kadastra apzīmējums 4676 002 0121) 1,01 ha platībā un zemes vienību (zemes vienības kadastra apzīmējums 4676 002 0122) 0,5013 ha platībā – Lielauces pagastā, Auces novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Auces novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

Ministru prezidents A. K. Kariņš

Zemkopības ministrs K. Gerhards